section_heading: American Recordings
paragraph_text: Karijera mu se preporodila u devedesetima, a Cash je postao popularan i među mlađom publikom, a ne samo ljubiteljima countryja. 1993. otpjevao je duet "The Wanderer" s U2 za njihov album Zooropa. Iako ga više nisu tražile velike izdavačke kuće, Cashu se obratio producent Rick Rubin i ponudio ugovor sa svojom markom American Recordings, poznatoj po rapu i hard rocku.